Krajevna skupnost Lokovec

Lokovec 82

5253 Čepovan

Datum: 30.11.2024

**ZAPISNIK**

12. seje Sveta Krajevne skupnosti Lokovec, ki je bila dne 30. 11. 2024 ob 17.00 v prostorih Doma krajanov v Zgornjem Lokovcu 205 a.

Prisotni člani: Elena Delfini, Sebastjan Šuligoj, Tanja Bremec, Zdenko Šuligoj, Tomaž Bremec, Sašo Winkler.

Odsotna: Karin Šuligoj.

Dnevni red:

1. Potrditev dnevnega reda.

2. Potrditev zapisnika 11. redne seje KS Lokovec in pregled izpeljanih sklepov.

3. Določitev zapisnikarja seje.

4. Poročila članov sveta, ki so bili zadolženi za določene zadolžitve.

5. Predvidene aktivnosti do konca leta z zadolžitvami.

6. Razno.

Predsednik Zdenko Šuligoj je odprl sejo in predstavil dnevni red.

**Ad.1.) SKLEP: Člani sveta so soglasno potrdili dnevni red.**

Ad.2.) Predsednik je povzel sklepe 11. seje in povedal, da je bila večina sklepov uspešno realizirana, nekatera pa so še v teku realizacije.

**SKLEP: Člani sveta so soglasno potrdili zapisnik 11. seje.**

Ad.3.) Za zapisnik 12. redne seje je zadolžen Sašo Winkler.

Ad.4.) Ugotovljeno je bilo, da je treba v Domu krajanov povečati moč električnega toka.

(Menjava električne omarice in povečanje amperaže).

Pri mrliški vežici se bo javno razsvetljavo obrnilo še na del pokopališča, ki je v temi. Na drogu, ki je pri poti do mrliške vežice, se bo postavilo še eno javno luč.

Na igrišču v Sr. Lokovcu je treba montirati dve tabli (Uporaba igrišča na lastno odgovornost).

Pri domu krajanov v Zg. Lokovcu bo potrebno urediti odtočno zunanjo cev, da sosedu ne bo več voda zalivala kleti.

Nabavljeno je bilo 50 snežnih kolov.

Predsednik nas je seznanil, da je moral oddati program za EPK v oktobru.

Člani sveta smo bili seznanjeni, da prekrivanje župnišča teče po načrtu.

Iščejo se rešitve za zaščito stare kapele.

Nabavljen je bil paletni viličar za potrebe v Domu krajanov Zg. Lokovec.

Nabavilo se bo hidropak, za potrebe pritiska vode v CTD Lokovec.

Potekajo tudi pogovori glede hidrofornih postaj na vodovodnem omrežju.

Ad.5.) Do konca leta se bo izpeljalo še Miklavževanje, katero se bo odvijalo v Domu krajanov Lokovec 205 a. Obdaritev otrok in priprava druženja s krajani. Strošek dogodka je predviden na cca 1.000 €.

Obisk in obdaritev vseh krajanov, starejših od 80 let (strošek cca 500 €).

Slavnostno srečanje članov Sveta KS Lokovec s pogostitvijo (250 €).

Obdaritev župana in podžupana, ter direktorja občinske uprave ob zaključku leta.

Po gospodinjstvih se bo razposlalo voščilnice.

**Zadolženi vsi člani KS Lokovec.**

Ad.6.) Pod točko razno nas je predsednik seznanil, da je zmanjšal stroške glede položnic:

* KOMUNALA (odvoz starega papirja),
* TELEKOM sprememba pogodbe (ukinitev stacionarnih telefonov v Domu krajanov in CTD Lokovec ter TV; povečala pa se bo moč signala v Domu krajanov Lokovec).

V Dom krajanov Zg. Lokovec pridejo na ogled glede razširitve centralnega ogrevanja.

Pod točko razno smo bili seznanjeni, da se bo tudi letos okrasilo kraj.

Pogovor je tekel tudi glede drobnega inventarja (noži, vilice, prijemalke …) v Domu krajanov.

Seja sveta KS Lokovec je bila zaključena ob 19.00.

Zapisal Sašo Winkler – za KS Lokovec.

 Predsednik Sveta KS Lokovec

 g. Zdenko Šuligoj l. r.